El levraoueg - kêr e - kichen du - mañ ' m eus diskoachet al levr kaer - mañ n ' em boa klevet anv biskoazh anezhañ . Ur golo divalav spontus a c ' hell bezañ kaoz e vije c ' hoazh e katalog Emgleo Breizh , gwell a se evit ar re zo stag ouzh an diabarzh muioc ' h eget ouzh an diavaez . Istor ur familh paour eus Norzh bro - Gembre eo , tro penn kentañ an XXvet kantved . Kontet eo eus an diabarzh , en ur daoler kalz a bled ouzh santimantoù an dud hep bezañ chuchu . Taolennoù brav - tre a zo a - hed al levr ha dispaket eo eus ar c ' hentañ personelezh pep tudenn . Brav ha fromus eo , daoust m ' em bije bet keuz e vije bet graet lammoù ken bras en amzer : ober a ra un tammig evel un heuliad danevelloù stag holl ouzh ar memes danvez ( ar memes familh ) hep na vije heuliet atav ar memes penndudenn . Daoust da se eo dreist , en ur brezhoneg eus ar c ' hentañ gant Job Abasq ( Didrouz ! ) daoust ma vije amsklaer frazennoù ' zo dre o hirder alies , abalamour m ' int bet troet re feal marteze , n ' ouzon ket . War a seblant eo gwall vrudet Kate Roberts e bro - Gembre , domaj eo ne vije ket bet lakaet e brezhoneg levrioù all ganti ; n ' eo ket hennezh he hini brudetañ .